Diari Oficial de la Generalitat Valenciana


Sumari del DOGV 9305, del 24-03-2022 (2022/2411)

RESOLUCIÓ de 21 de març de 2022, del director general de LABORA Servei Valencià d'Ocupació i Formació, per la qual s'incrementa l'import global màxim establit en la Resolució de 18 de febrer de 2022, del director general de LABORA Servei Valencià d'Ocupació i Formació, per la qual es dona publicitat a la línia de crèdit i a l'import global màxim destinat a finançar les ajudes especials i addicionals dirigides als treballadors afectats pels expedients de regulació d'ocupació 76/2000 i 25/2001, corresponents a 2022 i als mesos pendents de 2021.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9305

Data del DOGV
:   24-03-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/2411


Data del document
:   21-03-2022

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 21 de març de 2022, del director general de LABORA Servei Valencià d'Ocupació i Formació, per la qual s'incrementa l'import global màxim establit en la Resolució de 18 de febrer de 2022, del director general de LABORA Servei Valencià d'Ocupació i Formació, per la qual es dona publicitat a la línia de crèdit i a l'import global màxim destinat a finançar les ajudes especials i addicionals dirigides als treballadors afectats pels expedients de regulació d'ocupació 76/2000 i 25/2001, corresponents a 2022 i als mesos pendents de 2021. [2022/2411]  
  
En el Diari Oficial de la Generalitat Valenciana de 24 de febrer de 2022, es publicava la Resolució de 18 de febrer de 2022, del director general de LABORA Servei Valencià d'Ocupació i Formació, per la qual es dona publicitat a la línia de crèdit i a l'import global màxim destinat a finançar les ajudes especials i addicionals dirigides als treballadors afectats pels expedients de regulació d'ocupació 76/2000 i 25/2001, corresponents a 2022 i als mesos pendents de 2021, que el punt primer estableix:  
«Aquestes ajudes es finançaran amb càrrec al capítol IV del subprograma 322.53, Plans especials de suport a l'ocupació en sectors productius, codi de línia S7731000, «Ajudes especials a treballadors de Sintel afectats per expedients de regulació d'ocupació», del pressupost per a 2022 de LABORA Servei Valencià d'Ocupació i Formació, per un import global màxim de 28.000 euros, fons propis de la Generalitat, la distribució dels quals serà:  
- Per a les ajudes especials i addicionals pendents de l'anualitat 2021: 3.000 euros.  
- Per a les ajudes especials i addicionals corresponents a l'anualitat 2022: 25.000 euros».  
Aquests imports van ser fixats conformement amb les previsions inicials dels òrgans gestors de les ajudes, que, no obstant això, no s'han correspost posteriorment amb les necessitats pressupostàries reals per a atendre la totalitat de potencials beneficiaris d'aquestes ajudes subjectes al procediment de concessió directa.  
En virtut del que s'ha exposat, i de conformitat amb el que s'estableix en l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Únic. Increment de la dotació  
Incrementar en 25.000 euros, fons propis de la Generalitat, la dotació de les «Ajudes especials a treballadors de Sintel afectats per expedients de regulació d'ocupació», amb càrrec al capítol IV del subprograma 322.53, Plans especials de suport a l'ocupació en sectors productius, codi de línia S7731000, del pressupost per a 2022 de LABORA Servei Valencià d'Ocupació i Formació.  
Després d'aquest increment, la dotació ascendeix a 53.000 euros, segons es detalla a continuació:  
Dotació inicial:  
- Per a les ajudes especials i addicionals pendents de l'anualitat 2021: 3.000 euros.  
- Per a les ajudes especials i addicionals corresponents a l'anualitat 2022: 25.000 euros.  
Increment:  
- Per a les ajudes especials i addicionals corresponents a l'anualitat 2022: 25.000 euros.  
Dotació final:  
- Per a les ajudes especials i addicionals pendents de l'anualitat 2021: 3.000 euros.  
- Per a les ajudes especials i addicionals corresponents a l'anualitat 2022: 50.000 euros.  
Total: 53.000 euros.  
  
Contra aquesta resolució, que esgota la via administrativa, podrà interposar-se un recurs contenciós administratiu en el termini de dos mesos, a comptar des de l'endemà de la publicació, davant del corresponent jutjat contenciós administratiu competent, d'acord amb el que s'estableix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament un recurs de reposició davant d'aquest mateix òrgan en el termini d'un mes, computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que els interessats puguen presentar qualsevol altre recurs que consideren pertinent.  
  
València, 21 de març de 2022.- El director general de LABORA Servei Valencià d'Ocupació i Formació: Enric Nomdedéu i Biosca.